
Tisztelt Képviselő-testület!
Az Önkormányzat Szervezeti és Működési Szabályzatáról szóló 16/2019. (XII. 13.) rendelet 9. § (4) és 21. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2021. év III. negyedévére vonatkozóan.
Kérem a beszámoló szíves megtárgyalását és elfogadását.
…/2022. (X. 27.) ÖKT határozati javaslat

Sülysáp Város Önkormányzatának Képviselő-testülete a 2022. év III. negyedévében átruházott hatáskörben hozott döntésekről szóló, az SZMSZ 9. § (4) és 21. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester
Sülysáp, 2022. október 20.

Horinka László

polgármester

BESZÁMOLÓ

a Sülysáp Város Önkormányzata Képviselő-testülete által átruházott 

hatáskörökben hozott 2022. III. negyedévi döntésekről

I. Önkormányzati szociális támogatások

Polgármesteri hatáskörben 2022. III. negyedévében 14 db háztartás esetében állapítottunk meg települési lakásfenntartási támogatást (135.600,-Ft összegben), ebből 9 háztartás újraigénylő. Új igénylés 2022. III. negyedévében 5 db érkezett. 

Ebben a negyedévben 178 esetben történt kifizetés/ átutalás 1.206.000,- Ft összegben, ez átlagban 59 háztartást érintett, átlagosan havi 402.000,- Ft/ hó értékben. 

A támogatás egy hónapra eső összegét a háztartásban az egy főre jutó jövedelem arányában kell megállapítani havi rendszerességgel, legfeljebb 12 hónapra. A megállapított települési lakásfenntartási támogatásnál továbbra is fő szempont a természetbeni ellátási forma biztosítása, ahol a háztartás által igénybe vett közmű szolgáltatónak utaljuk a megítélt összeget, elsősorban: áram és gázszolgáltatók részére. Ezek hiányában pedig házipénztárból vagy folyószámlára utalással történő kifizetés történik. Házipénztárból átlagosan havi 5 fő részére (átlagosan: 31.500,-Ft/hó), utalással átlagban havi 3 fő (átlagosan: 19.500,-Ft/hó) részére történt kifizetés. Ez az aktuális negyedévben összesen 153.000,-Ft összegben jelentett kifizetést ebben a két kifizetési formában.

Települési krízistámogatás megállapításra iránti kérelemmel 46 esetben fordultak hivatalunkhoz. Minden esetben pénzbeli ellátást állapítottunk meg összesen 579.000,- Ft összegben. 

A sülysápi újszülöttek köszöntésére, illetve családjaik támogatására továbbra is biztosítjuk a babacsomagot. A támogatás rendkívüli települési támogatásként, hivatalból, a Védőnői Szolgálat kezdeményezésére kerül megállapításra az újszülött gyermekek fogadásának előkészítésével kapcsolatosan jelentkező többletkiadásokra való tekintettel. A támogatás természetbeni juttatásként kerül a sülysápi lakcímmel rendelkező szülő (elsősorban az anya) részére, 30 ezer forint értékben, 2022. III. negyedévében 22 alkalommal került sor babacsomag kiosztására, összesen 660.000,-Ft értékben. 

Polgármesteri hatáskörben 2022. III. negyedévében 54 esetben került sor települési létfenntartási támogatást kifizetésére a házipénztárból, illetve 4 esetben bankszámlára utalással, összesen 578.000,- Ft értékben.

2022. III. negyedévében havonta átlagosan 19 fő volt jogosult erre az ellátásformára, átlagosan havi 9.966,-Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési vis maior kölcsön megállapítására ebben a negyedévben nem került sor.

Települési temetési kölcsön megállapítására a fenti időszakban nem került sor. 

2022. III. negyedévében köztemetés elrendelésére 1 esetben került sor, 127.000,-Ft összegben.
A települési utazási támogatásra az a személy jogosult, aki a helyi tömegközlekedést bérletjeggyel veszi igénybe és tartósan beteg, vagy fogyatékkal élő; 18 éven aluli és 25 éven aluli diák, aki közoktatásban nappali rendszerű oktatásban vesz részt, vagy felsőoktatásban nappali tagozaton tanul; nyugellátásban részesül, de ingyenes utazásra nem jogosult; bármely más települési támogatásban részesül. Továbbá az a szülő/gondviselő, amennyiben óvoda- vagy tanköteles korú, sajátos nevelési igényű gyermekének nevelése/oktatása nem biztosítható a helyi köznevelési intézményekben, ezért rendszeresen más településre kell utaztatnia.
2022. III. negyedévben 34 fő nyugdíjas, 71 fő közép, illetve felsőoktatásban részt vevő diák, 420 fő általános iskolai diák jogosult a támogatásra összesen 787.500,- Ft értékben. SNI-s diákok utazási támogatásához 2022. III. negyedévében összesen 30.000,- Ft-ot fizettünk ki a szülőknek.
A fent említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni, szociális helyzetére.

II. Közterület-használati engedély

A Polgármester átruházott hatáskörében hozott döntései 2022. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
· 1 db közterület használati engedély került kiadásra munkagép tárolására
III. Önkormányzati vagyonnal kapcsolatos intézkedések
2022. augusztus 3. napján aláírásra került az adásvételi szerződés a Képviselő-testület 111/2022. (VI. 30.) ÖKT határozata alapján beszerzett belterületi ingatlanra vonatkozóan. A Sülysápi Móra Ferenc Általános Iskola Malom utcai épületével szomszédos ingatlant vásároltuk meg.

A Sülysáp 4550/193 hrsz. alatti, Táncsics utcában fekvő építési telket értékesítettük. A Képviselő-testület 112/2022. (VI. 30.) ÖKT határozata alapján az ingatlan adásvételi szerződésének aláírása 2022. szeptember 2-án megtörtént.
2022. július 8. napján új bérleti szerződés került aláírásra a Sülysáp 0431/10 hrsz.-ú földrészlet hasznosítására, növénytermesztés céljára. 

Volkswagen Caddy típusú gépjármű került beszerzésre a Wass Albert Művelődési Központ és Könyvtár számára. 

A Dr. Gáspár István Humánszolgáltató Központ működési köre tanyagondnoki szolgálattal bővült, a feladathoz, illetve az intézmény egyéb feladatainak megfelelő ellátása érdekében egy Volkswagen Caddy típusú gépjárművet vásároltunk. A vételár év elején a költségvetésbe betervezésre került.
Sülysáp, 2022. október 20.

Horinka László 

polgármester

